Esittely

Panda Antivirus

Panda Antivirus on täydellinen ja tehokas suoja kaikentyyppisiä tietokoneviruksia vastaan. Pakettiin kuuluvat aina torjuntaohjelmat seuraaville käyttöjärjestelmille: Windows 95, Windows NT Workstation, Windows 3.1x, DOS ja OS/2. Tässä ohjeessa kerrotaan Panda Antivirus Windows NT Workstation -ohjelman käytöstä.

Torjuntakeinot

Panda Antivirus suojaa tietokoneesi viruksilta usealla eri tavalla:

•	Pysyvä taustasuoja: Taustasuoja tarkkailee järjestelmää kaiken aikaa samalla, kun käytät tietokonetta normaalisti. Taustasuojan käyttö ei vaadi käyttäjältä mitään erityishuomiota: suoja on täysin automaattinen.

•	Virustarkistus: Halutessasi voit myös itse tarkistaa koko järjestelmän virusten varalta. Sinun tarvitsee vain valita tarkistettavat alueet, minkä jälkeen ohjelma tutkii, onko valituilla alueilla viruksia.

•	Virusten poistaminen: Kun virus löytyy, voit toimia useallakin tavalla. Yksi niistä on viruksen poistaminen niin, että saastunut tiedosto puhdistetaan ja palautetaan täsmälleen alkuperäiseen kuntoonsa.

•	Heuristinen tarkistus: Heuristinen tarkistus on vaihtoehtoinen etsintämenetelmä aiemmin tuntemattomien virusten löytämiseksi. Se on käynnistettävä käsin aina kun haluat käyttää sitä. Sinun tarvitsee vain valita tarkistettavat alueet, minkä jälkeen ohjelma tutkii, onko valituilla alueilla viruksia.

•	Merkkijonohaku: Samoin kuin heuristinen tarkistus, tämäkin on vaihtoehtoinen menetelmä joka on käynnistettävä käsin. Sitä käytetään sellaisten uusien virusten etsimiseen, joiden tietoja ei vielä ole ohjelman virustietokannassa. Voit etsiä tiettyä virusta Panda Softwaren teknisen tuen lähettämän merkkijonon perusteella.

•	Muut ominaisuudet: Muut torjuntaohjelman ominaisuudet tarjoavat lisätietoa tai helpottavat ohjelman käyttöä. Tällainen ominaisuus on esimerkiksi raportti- eli tulostiedosto, johon tallentuvat tiedot kaikista ohjelman suorittamista toiminnoista.

Panda Software -virusturvaratkaisut

Panda Software tarjoaa seuraavia kokonaisratkaisuja tietokoneiden suojaamiseksi viruksilta:

•	24h-365d® Antivirus Insurance® yksittäisille tietokoneille. Lisenssit.

•	24h-365d® Antivirus Insurance® verkon tietokoneille (automaattinen jakelu palvelimilta).

•	24h-365d® Antivirus Insurance® verkkopalvelimille (Novell NetWare ja Windows NT).

•	24h-365d® Antivirus Insurance® lähiverkkoihin.

•	24h-365d® Antivirus Insurance® sähköposti- ja työryhmäohjelmistoille.

•	24h-365d® Antivirus Insurance® sähköposti- ja työryhmäpalvelimille.

•	24h-365d® Antivirus Insurance® SMTP-postipalvelimille.

•	24h-365d® Antivirus Insurance® Internetiin yhdistetyille tietokoneille.

•	24h-365d® Antivirus Insurance® Internet-palvelimille (SMTP, FTP ja HTTP).

•	24h-365d® Antivirus Insurance® välityspalvelimille.

Mikä on 24h-365d® Panda Software Antivirus Insurance®?

24h-365d® Panda Software Antivirus Insurance® on uusi ja vallankumouksellinen torjuntatakuu, joka antaa parhaan mahdollisen suojan. 24h-365d® Panda Software Antivirus Insurance® on yhdistelmä tuotteita ja palveluita, jotka yhdessä takaavat korkeimman mahdollisen suojatason viruksia vastaan. 24h-365d® Panda Software Antivirus Insurance® -torjuntatakuuta hankkiessasi voit päättää, kuinka pitkän ajan takuu on voimassa ja kuinka usein ohjelmistot päivitetään.

Torjuntaohjelmamme tuotenimi on Panda Antivirus, ja se on saanut alan arvostetuimmat sertifikaatit, kuten:

•	ICSA-sertifikaatti: Myöntäjänä on arvostettu yhdysvaltalainen ICSA  (International Computer Security Association). Sertifikaatti myönnetään tuotteille, jotka aika ajoin pidettävissä testeissä havaitsevat 100 % In the Wild -ryhmän viruksista (kullakin hetkellä yleisimmin tavatut virukset) ja yli 90 % Zoo Collection -ryhmän viruksista (kokoelma, johon kuuluu tuhansia harvinaisempia viruksia).

•	CheckMark-sertifikaatti: Myöntäjänä on brittiläinen tietoturva-alan lehti Secure Computing.

Jos et ole vielä hankkinut 24h-365d® Panda Software Antivirus Insurance® -torjuntatakuuta, voit hankkia sen rekisteröintikortin mukana tulevalla tilauslomakkeella. Torjuntatakuu sisältää seuraavat palvelut:

•	Kuuma linja: Ratkaisemme vuoden ajan virusongelmasi puhelimen, faksin, internetin tai sähköpostin välityksellä. Voit soittaa milloin tahansa - tavoitat asiantuntevan tukihenkilön vuoden jokaisena päivänä mihin tahansa aikaan. Virka-aikana tukipalvelu vastaa Suomessa ja suomeksi, muulloin puhelu yhdistyy kansainväliseen palvelukeskukseemme. Tämä on Panda Softwaren tarjoama erityispalvelu.

•	S.O.S.-palvelu: Jos löydät viruksen, jota Panda Antivirus ei tunnista tai ei pysty poistamaan, voit toimittaa näytteen viruksesta meille. Kehitämme 24 tunnissa ohjelmasta sellaisen version, joka pystyy havaitsemaan ja poistamaan viruksen, ja lähetämme tämän ohjelmaversion sinulle. Kaiken tämän saat ilmaiseksi.

•	Päivityspalvelu: Virussuojasi pysyy jatkuvasti ajan tasalla. Jos olet hankkinut 24h-365d® Panda Software Antivirus Insurance® -ratkaisun, lähetämme ohjelmapäivitykset kuukausittain tai neljännesvuosittain ilmoittamaasi osoitteeseen. Käytettävissäsi ovat aina myös WWW-palvelimeltamme noudettavat päivitykset vuoden ajan tuotteen hankkimisesta. Palvelimellamme on joka päivä vähintään yksi uusi päivitys.

•	WWW-palvelu: Verkkopalvelumme tarjoaa tietoa viruksista ja vastauksia usein kysyttyihin kysymyksiin.


Ohjelman asentaminen

Järjestelmävaatimukset

Asentaaksesi Panda Antivirus for Windows NT Workstation -ohjelman tarvitset vähintään seuraavanlaisen tietokoneen:

•	IBM-yhteensopiva tietokone, jossa on 486-prosessori tai tehokkaampi.

•	16 Mt RAM-muistia.

•	4 Mt kiintolevytilaa.

•	Windows NT 3.51 tai uudempi.

•	CD-ROM-asema.

•	Hiiri.

Asentaminen

Panda Antivirus for Windows NT Workstation -ohjelmasta on kaksi eri versiota. Toinen on tarkoitettu Windows NT 3.51 -järjestelmään ja toinen Windows NT 4.0 -järjestelmään. Varmista, että olet asentamassa oikeaa ohjelmaversiota.

Molemmat ohjelmaversiot voi asentaa ainoastaan CD-levyltä. Aloita asennus suorittamalla CD:llä oleva ohjelma CDMENU.COM. Näytölle avautuu yksinkertainen valikko, josta voit valita asennettavan ohjelman ja sen käyttökielen. Valitse jompikumpi Windows NT:lle tarkoitetuista versioista sen mukaan mikä versio Windows NT:stä koneessasi on (3.51 vai 4.0).

Asentaaksesi Panda Antivirus for Windows NT Workstation -ohjelman tarvitset järjestelmänvalvojan käyttöoikeudet tietokoneellesi. Taustasuojan vaatimaa ajuria ei voi asentaa muuten kuin pääkäyttäjän oikeuksin.

Asennuksen kulku on seuraava:

1.	Aloitusikkuna avautuu.

2.	Asennus kysyy käyttäjätietoja.

3.	Asennus kysyy kansiota, johon ohjelma asennetaan.

4.	Asennus kysyy nimeä ohjelmaryhmälle, joka ohjelmaa varten luodaan.

5.	Asennus kysyy, haluatko asentaa pysyvän taustasuojan (Sentinel).

6.	Tiedostot kopioidaan kiintolevylle.

7.	Kun tiedostot on kopioitu, asennus kehottaa käynnistämään tietokoneen uudelleen jotta taustasuoja voitaisiin ottaa käyttöön.

Aiemman ohjelmaversion päivittäminen uuteen

Jos haluat asentaa ohjelmasta uudemman version, asenna se tavalliseen tapaan vanhan ohjelman päälle samaan paikkaan johon aiempi ohjelmaversio on asennettu.

Ohjelman poistaminen

Panda Antivirus -ohjelman Windows NT 3.51 -versio poistetaan suorittamalla ohjelmaryhmässä oleva poisto-ohjelma (Uninst).

Panda Antivirus -ohjelman Windows NT 4.0 -versio poistetaan Ohjauspaneelin Lisää/Poista sovellus -apuohjelmalla. Valitse luettelosta Panda Antivirus Windows NT WS 4.0 ja napsauta Lisää/Poista-painiketta. Poiston päätteeksi tietokone on käynnistettävä uudelleen.

Älä yritä poistaa ohjelmaa poistamalla kansio, johon ohjelma on asennettu. Käytä aina tässä kuvattua poistotapaa.


Mikä taustasuoja on?

Jatkuva taustasuoja on ohjelma, joka tarkkailee tietokonetta kaiken aikaa siitä lähtien kun kone käynnistetään. Se tutkii kaikki toiminnot, joihin saattaa liittyä virustartunnan vaara. Tällä tavoin ohjelma varmistaa, että yksikään virus ei pääse järjestelmään.

Taustasuoja on täysin automaattinen eikä vaadi käyttäjältä mitään toimia. Se ei myöskään vaikuta järjestelmän tehokkuuteen. Taustasuoja kannattaa aina asentaa, sillä se parantaa järjestelmän turvallisuutta merkittävästi.


Kuinka taustasuojaa käytetään

Ohjelman asennusvaiheessa voit valita, otetaanko taustasuoja eli Sentinel käyttöön. Jos valitset sen asennettavaksi, taustasuoja käynnistyy aina tietokoneen käynnistämisen yhteydessä.

Windows NT:n versiossa 3.51 Sentinel näkyy pienenä kuvakkeena työpöydällä. Windows NT:n versiossa 4.0 taustasuojan kuvake on tehtäväpalkissa kellon vieressä.

Taustasuoja toimii täysin automaattisesti. Jos tietokoneesta löytyy virus, Sentinel varoittaa siitä välittömästi ja hoitelee viruksen ennalta määritettyjen asetusten mukaisesti. Asetusten märittämisestä kerrotaan toisaalla tässä ohjeessa.


Kuinka taustasuojan asetukset määritetään

Taustasuojan asetuksia voi muuttaa kunkin käyttäjän tarpeisiin sopiviksi. Asetusikkuna avautuu, kun kaksoisnapsautat Sentinel-kuvaketta. Ikkunassa on useita välilehtiä, joista jokaiselle on koottu erilaisia taustasuojan toimintaan vaikuttavia asetuksia. Alla kerrotaan eri välilehtien asetuksista:

Tila

Tällä välilehdellä voit muuttaa taustasuojan tila-asetuksia.

•	Käytössä: Tämä valinta määrää, onko taustasuoja päällä vai ei. Muista, että silloin kun suoja ei ole käytössä, tietokoneesi ei ole enää suojassa viruksilta.

•	Saapuvat tiedostot: Kun taustasuoja on käytössä ja tämä vaihtoehto valittuna, tietokoneelle tulevat tiedostot tutkitaan. Myös kaikki luotavat tai muokattavat tiedostot tarkistetaan.

•	Lähtevät tiedostot: Kun taustasuoja on käytössä ja tämä vaihtoehto valittuna, tietokoneelta lähtevät tiedostot tutkitaan. Myös kaikki avattavat ja suoritettavat tiedostot tutkitaan.

•	Uudelleennim. tied.: Kun taustasuoja on käytössä ja tämä vaihtoehto valittuna, tiedostot tutkitaan niiden uudelleennimeämisen yhteydessä.

•	Microsoft network: Kun taustasuoja on käytössä ja tämä vaihtoehto valittuna, kaikki Microsoft-verkon verkkotoiminnot tutkitaan.

•	Novell network: Kun taustasuoja on käytössä ja tämä vaihtoehto valittuna, kaikki Novell-verkon verkkotoiminnot tutkitaan.

Tiedot

Tältä välilehdeltä näet tietoja taustasuojan toiminnasta.

•	Tarkistettu: Tästä näet järjestelmän käynnistämisen jälkeen tarkistettujen tiedostojen yhteismäärän.

•	Saastunut: Tästä näet löytyneiden saastuneiden tiedostojen määrän.

•	Puhdistettu: Tästä näet niiden tiedostojen määrän, joista taustasuoja on poistanut viruksen.

•	Nimetty uud.: Tästä näet taustasuojan uudelleennimeämien tiedostojen määrän.

•	Tuhottu: Tästä näet niiden tiedostojen määrän, jotka taustasuoja on tuhonnut virustartunnan takia.

•	Siirretty: Tästä näet niiden tiedostojen määrän, jotka taustasuoja on siirtänyt toisaalle virustartunnan takia.

•	Viruksia löydetty: Tästä näet löytyneiden virusten yhteismäärän.

Tunnisteet

Tällä välilehdellä voit määritellä tarkistettavien tiedostojen tunnisteet.

•	Tunnisteluettelo: Valitse vasemmalla olevasta luettelosta kaikki tunnisteet, jotka haluat taustasuojan tarkistavan. Taustasuoja pitää silmällä kaikkea tiedostonkäsittelyä, mutta tarkistaa ainoastaan ne tiedostot, joiden tunniste on valittu luettelosta. Tästä valinnasta riippumatta taustasuoja tarkistaa aina tiedostot, joiden tunniste on COM tai EXE.

•	Tunnisteita luettelossa: Tästä näet, montako tunnistetta luettelossa on kaiken kaikkiaan.

•	Tunnisteita valittu: Tästä näet, montako tunnistetta on valittu tarkistettavaksi.

•	Lisää tunniste: Kun haluat lisätä luetteloon uuden tunnisteen, kirjoita se ruutuun ja napsauta sitten Lisää-painiketta.

•	Poista tunniste: Kun haluat poistaa tunnisteen luettelosta, valitse se ja napsauta Poista-painiketta.

•	Kaikki tiedostot: Kun tämä vaihtoehto on valittu, taustasuoja tutkii kaikki tiedostot, tunnisteesta riippumatta.

•	Tutki pakatut tiedostot: Kun tämä vaihtoehto on valittu, taustasuoja tutkii tiedostopakkaukset niitä käsiteltäessä.

Kieli

Tältä välilehdeltä näet, mikä ohjelman käyttökieli on. Voit myös vaihtaa käyttökieltä.

•	Kieliluettelo: Tässä luettelossa ovat kaikki käytettävissä olevat kielet. Kun haluat vaihtaa kieltä, valitse se luettelosta ja napsauta OK tai Käytä.

•	Valittu kieli: Tästä näet, mikä kieli on parhaillaan käytössä.

Poikkeukset

Tällä välilehdellä voit määritellä ne kansiot, tiedostot ja tunnisteet, joita et halua taustasuojan tutkivan. Vaikka tällä välilehdellä määritetty tunniste olisi valittu myös Tunnisteet-välilehdeltä, sitä ei tutkita.

•	Ota poikkeukset käyttöön: Jos tämä ruutu on valittuna, taustasuoja käyttää tällä välilehdellä määriteltyä poikkeusluetteloa.

•	Kansiot: Tästä näet luettelon kansioista, joita ei tarkisteta.

•	Lisää kansio: Napsauta tätä lisätäksesi kansion poikkeusluetteloon.

•	Poista kansio: Napsauta tätä poistaaksesi kansion poikkeusluettelosta.

•	Tiedostot: Tästä näet luettelon tiedostoista, joita ei tarkisteta.

•	Lisää tiedosto: Napsauta tätä lisätäksesi tiedoston poikkeusluetteloon.

•	Poista tiedosto: Napsauta tätä poistaaksesi tiedoston poikkeusluettelosta.

•	Tunnisteet: Tästä näet tunnisteet, joilla varustettuja tiedostoja ei tarkisteta. Vaikka jokin näistä tunnisteista olisikin valittu Tunnisteet-välilehdeltä, sitä ei tarkisteta.

•	Lisää tunniste: Napsauta tätä lisätäksesi tunnisteen poikkeusluetteloon.

•	Poista tunniste: Napsauta tätä poistaaksesi tunnisteen poikkeusluettelosta.

Tulokset

Tällä välilehdellä voit määrittää raporttitiedoston asetukset.

•	Tallenna raporttitiedostoon: Jos tämä vaihtoehto on valittu, tiedot taustasuojan toiminnoista tallennetaan raporttitiedostoon.

•	Käyttäjä: Tästä näet tämänhetkisen tietokoneen nimen.

•	Näytä raportti: Napsauta tätä painiketta nähdäksesi tiedot tähänastisesta toiminnasta.

•	Tulosta raportti: Napsauta tätä painiketta tulostaaksesi raportin paperille.

•	Poista raportti: Napsauta tätä painiketta tyhjentääksesi raportin tiedot.

Puhdistus

Tällä välilehdellä voit määritellä, mitä taustasuoja tekee löytämilleen viruksille.

•	Peruuta: Jos tämä vaihtoehto on valittuna, tiedoston käsittely keskeytetään kun siinä havaitaan virus. Jos esimerkiksi yrität käynnistää saastunutta ohjelmatiedostoa, tiedoston käynnistäminen estetään.

•	Ohita: Jos tämä vaihtoehto on valittuna, taustasuoja ei estä saastuneiden tiedostojen käyttöä.

•	Puhdista: Jos tämä vaihtoehto on valittuna ja taustasuoja havaitsee viruksen, se yrittää puhdistaa saastuneen tiedoston ja palauttaa sen sellaiseen kuntoon jossa se oli ennen virustartuntaa.

•	Nimeä tiedosto uud.: Jos tämä vaihtoehto on valittuna ja taustasuoja havaitsee viruksen, saastuneen tiedoston tunnisteeksi muutetaan VIR.

•	Tuhoa tiedosto: Jos tämä vaihtoehto on valittuna ja taustasuoja havaitsee viruksen, saastunut tiedosto tuhotaan.

•	Jos puhdistaminen ei onnistu, nimeä tiedosto uud.: Jos Puhdista-vaihtoehto ja tämä vaihtoehto ovat valittuna ja Sentinel havaitsee viruksen mutta ei pysty poistamaan sitä, saastunut tiedosto nimetään uudelleen.

•	Jos puhdistaminen ei onnistu, tuhoa tiedosto: Jos Puhdista-vaihtoehto ja tämä vaihtoehto ovat valittuna ja Sentinel havaitsee viruksen mutta ei pysty poistamaan sitä, saastunut tiedosto tuhotaan.


Mikä virustarkistus on?

Virustarkistuksen avulla tutkit koko tietokoneesi virusten varalta silloin kun itse haluat. Virustarkistuksen suorittaminen sisältää muutaman yksinkertaisen vaiheen.


Kuinka virustarkistus tehdään

Kun haluat tarkistaa, onko tietokoneesi puhdas viruksista, tee näin:

1.	Käynnistä torjuntaohjelma: Avaa ohjelmaryhmä, jossa torjuntaohjelman käynnistyskuvake on, ja valitse käynnistyskuvake. Napsauta Panda Antivirus -kuvaketta.

2.	Valitse tarkistuskomento: Napsauta ohjelman pääikkunan painikerivillä olevaa Tarkista-painiketta. Näytölle avautuu ikkuna, jossa voit valita mitä alueita tarkistetaan ja miten.

3.	Valitse tarkistettava alue: Ensin täytyy valita alue, joka tutkitaan. Eri levyasemat näkyvät ikkunassa luettelona. Voit myös valita minkä tahansa yksittäisen kansion tai tiedoston napsauttamalla vastaavaa painiketta.

4.	Valitse tiedostotunnisteet: Tämä valinta ei ole pakollinen. Ohjelma tallentaa tiedon siitä, millä tunnisteella varustetut tiedostot tutkitaan. Kun olet valinnut tarkistettavien tiedostojen tunnisteet kerran, tätä asetusta ei tarvitse määritellä toistamiseen ellet halua muuttaa valintaasi.

5.	Valitse tarkistusasetukset: Tämä valinta ei ole pakollinen. Ohjelma tallentaa valitsemasi asetukset, joten niitä ei tarvitse valita myöhemmin uudestaan ellet halua muuttaa valintaasi. Asetusten valitsemisesta kerrotaan lisää toisaalla tässä ohjeessa.

6.	Valitse, tarkistetaanko vain käynnistyslohko: Tämä valinta ei ole pakollinen. Jos haluat tarkistaa vain levyaseman käynnistyslohkon, valitse ruutu Käynn.lohko. Jos ruutua ei ole valittu, ohjelma tarkistaa sekä tiedostot että käynnistyslohkot..

7.	Aloita tarkistus: Napsauta valintaikkunan Tarkista-painiketta aloittaaksesi tarkistuksen niillä asetuksilla, jotka olet valinnut.


Kuinka virustarkistuksen asetukset valitaan

Ennen virustarkistusta on valittava seuraavat asiat:

•	Alue, jonka haluat tarkistaa.

•	Niiden tiedostojen tunnisteet, jotka haluat tarkistaa.

•	Tarkistusasetukset, jotka vaikuttavat siihen miten tarkistus tehdään.

Kaiken kaikkiaan tarkistusasetuksiin kuuluu sekä tiedostotunnisteiden että tarkistusvaihtoehtojen valitseminen.

Tunnisteet

Kun napsautat Tunnist.-painiketta, näytölle avautuu ikkuna jossa voit valita tutkittavien tiedostojen tunnisteet.

Jos valitset ruudun Kaikki, kaikki tiedostot tutkitaan riippumatta siitä mikä tiedoston tunniste on. Jos tämä ruutu ei ole valittuna, vain sellaiset tiedostot tutkitaan, joiden tunniste on valittu luettelosta.

Valintaikkunassa on kaksi painiketta, joiden avulla voit lisätä tunnisteita luetteloon (+)  ja poistaa niitä sieltä (-). Yleisimmät tiedostotunnisteet ovat valmiina luettelossa, ja viruksille altteimpien tiedostojen tunnisteet on valmiiksi valittu.

COM- ja EXE-tiedostot tutkitaan aina riippumatta siitä, mitä tunnisteita on valittu.

Tarkistusasetukset

Kun napsautat Asetukset-painiketta, näytölle avautuu ikkuna jossa voit valita seuraavista tarkistusasetuksista:

•	Automaattinen tarkistus: Jos tämä vaihtoehto on valittuna, tarkistus suoritetaan ilman keskeytyksiä. Jos viruksia löytyy, ohjelma varoittaa niistä mutta ei pysäytä tarkistusta viruksen löytyessä. Tästä valinnasta on hyötyä erityisesti, jos monet tietokoneen tiedostoista ovat saaneet virustartunnan.

•	Tutki alikansiot: Jos tämä vaihtoehto valittuna, ohjelma tutkii kaikki valitun levyaseman tai kansion sisältämät kansiot. Jos et valitse tätä, alikansioita ei tutkita. Jos siis valitset tarkistettavaksi jonkin levyaseman mutta jätät tämän ruudun valitsematta, ainoastaan aseman päätasolla olevat tiedostot tarkistetaan.

•	Tallenna tulokset: Jos tämä vaihtoehto on valittuna, tarkistukset tulokset tallennetaan tulos- eli raporttitiedostoon.

•	Tutki pakatut tiedostot: Jos tämä vaihtoehto on valittuna, kaikki pakatut tiedostot tutkitaan.

•	Poista virus: Jos tämä vaihtoehto on valittuna ja virus löytyy, ohjelma yrittää poistaa viruksen.

•	Jos virusta ei voi poistaa, nimeä tiedosto uud.: Jos tämä vaihtoehto on valittuna ja virus löytyy mutta sitä ei voi poistaa, ohjelma nimeää saastuneen tiedoston uudelleen.

•	Jos virusta ei voi poistaa, tuhoa tiedosto: Jos tämä vaihtoehto on valittuna ja virus löytyy mutta sitä ei voi poistaa, ohjelma tuhoaa saastuneen tiedoston.


Mikä heuristinen tarkistus on?

Heuristista tarkistusta käytetään tavallisen tarkistuksen lisänä, ja sen avulla on mahdollista löytää ennestään tuntemattomia viruksia.

Samoin kuin tavallinen virustarkistuskin, heuristinen tarkistus pitää käynnistää käsin silloin kun haluat etsiä viruksia. Tarkistusmenetelmä on kuitenkin täysin erilainen kuin perustarkistuksessa. Perustarkistuksessa etsitään ohjelman tuntemia viruksia, kun taas heuristinen menetelmä etsii tuntemattomia viruksia tarkistamalla, löytyykö järjestelmästä viruksille tunnusomaisia piirteitä.

Heuristinen tarkistus voi ilmoittaa vain, onko jokin tiedosto epäilyttävä, mutta koska tietoja mahdollisen viruksen yksityiskohdista ei ole, heuristisellä menetelmällä ei voi poistaa löytyneitä viruksia.

Muista, että heuristista tarkistusta tulee käyttää vain tavallisen tarkistuksen lisänä.

Tarkistuksen erilaisuudesta huolimatta heuristisen tarkistuksen käyttö on samanlaista kuin perustarkistuksen.


Kuinka heuristinen tarkistus tehdään

Kun haluat etsiä viruksia heuristisella menetelmällä, tee näin:

1.	Käynnistä torjuntaohjelma: Avaa ohjelmaryhmä, jossa torjuntaohjelman käynnistyskuvake on, ja valitse käynnistyskuvake. Napsauta Panda Antivirus -kuvaketta.

2.	Valitse tarkistuskomento: Napsauta ohjelman pääikkunan painikerivillä olevaa Heuristinen-painiketta. Näytölle avautuu ikkuna, jossa voit valita mitä alueita tarkistetaan ja miten.

3.	Valitse tarkistettava alue: Ensin täytyy valita alue, joka tutkitaan. Eri levyasemat näkyvät ikkunassa luettelona. Voit myös valita minkä tahansa yksittäisen kansion tai tiedoston napsauttamalla vastaavaa painiketta.

4.	Valitse heuristisen tarkistuksen asetukset: Tämä valinta ei ole pakollinen. Ohjelma tallentaa valitsemasi asetukset, joten niitä ei tarvitse valita myöhemmin uudestaan ellet halua muuttaa valintaasi. Asetusten valitsemisesta kerrotaan lisää toisaalla tässä ohjeessa.

5.	Aloita tarkistus: Napsauta valintaikkunan Tarkista-painiketta aloittaaksesi tarkistuksen niillä asetuksilla, jotka olet valinnut.


Kuinka heuristisen tarkistuksen asetuksen valitaan
Kuinka heuristisen tarkistuksen asetukset valitaan

Ennen heuristista virustarkistusta on valittava seuraavat asiat:

•	Alue, jonka haluat tarkistaa.

•	Tarkistusasetukset, jotka vaikuttavat siihen miten tarkistus tehdään.

Voit myös määritellä lisäasetuksia käytettäväksi heuristisessa tarkistuksessa.

Tarkistusasetukset

Kun napsautat Asetukset-painiketta, näytölle avautuu ikkuna jossa voit valita seuraavista heuristisen tarkistuksen asetuksista:

•	Pieni herkkyys: Jos tämä vaihtoehto on valittuna, ohjelma ilmoittaa vain erittäin epäilyttävät tiedostot mahdollisiksi virustartunnan kantajiksi.

•	Keskitason herkkyys: Jos tämä vaihtoehto on valittuna, ohjelma ilmoittaa vain melko epäilyttävät ja erittäin epäilyttävät tiedostot mahdollisiksi virustartunnan kantajiksi.

•	Suuri herkkyys: Jos tämä vaihtoehto on valittuna, ohjelma ottaa huomioon pienimmätkin viruksenkaltaiset piirteet. Tälläkin herkkyystasolla väärien hälytysten mahdollisuus on kuitenkin minimaalinen.

•	Tarkista tiedostojen päiväys: Jos tämä vaihtoehto on valittuna, ohjelma varoittaa aina kun löytää tiedoston, jolla on mahdoton kellonaika tai päivämäärä.

•	Tarkista pakatut tiedostot: Jos tämä vaihtoehto on valittuna, ohjelma varoittaa aina kun löytää pakatun tiedoston.

•	Tarkista rokotetut tiedostot: Jos tämä vaihtoehto on valittuna, ohjelma varoittaa aina kun löytää rokotetun tiedoston.


What is the string search?
Mikä merkkijonohaku on?

Tavallinen virustarkistus etsii sellaisia viruksia, jotka torjuntaohjelma tuntee. Koska uusia viruksia ilmestyy jatkuvasti, ohjelman virustiedot vanhenevat hiljalleen.

Merkkijonohaku muistuttaa tavallista tarkistusta, mutta ero on siinä että voit itse määritellä tietylle virukselle tunnusomaisen merkkijonon ja antaa ohjelman etsiä sitä. Tällä tavoin Panda Softwaren tekninen tukihenkilöstö voi lähettää sinulle jonkin uuden viruksen tunnusmerkkijonon ilman, että koko ohjelmaa tarvitsee päivittää. Tällöin ohjelma löytää uuden viruksen vaikka siitä ei olekaan mitään muita tietoja.

Samoin kuin tavallinen virustarkistuskin, merkkijonohaku pitää käynnistää käsin silloin kun haluat etsiä viruksia.


How to use the string search
Kuinka merkkijonohaku tehdään

Kun halua etsiä merkkijonoja, tee näin:

1.	Käynnistä torjuntaohjelma: Avaa ohjelmaryhmä, jossa torjuntaohjelman käynnistyskuvake on, ja valitse käynnistyskuvake. Napsauta Panda Antivirus -kuvaketta.

2.	Valitse tarkistuskomento: Napsauta ohjelman pääikkunan painikerivillä olevaa Merkkijonot-painiketta. Näytölle avautuu ikkuna, jossa voit valita mitä alueita tarkistetaan ja miten.

3.	Valitse tarkistettava alue: Ensin täytyy valita alue, joka tutkitaan. Eri levyasemat näkyvät ikkunassa luettelona. Voit myös valita minkä tahansa yksittäisen kansion tai tiedoston napsauttamalla vastaavaa painiketta.

4.	Valitse etsittävät merkkijonot: Kirjoita etsittävät merkkijonot tai valitse ne luettelosta. Ohjelma säilyttää luettelossa aiemmin lisätyt merkkijonot, joten tätä asetusta ei tarvitse määritellä toistamiseen ellet halua lisätä uutta merkkijonoa.

5.	Aloita tarkistus: Napsauta valintaikkunan Tarkista-painiketta aloittaaksesi merkkijonohaun niillä asetuksilla, jotka olet valinnut.


How to configure the string search
Kuinka merkkijonohaun asetukset valitaan

Ennen merkkijonohakua on valittava seuraavat asiat:

•	Alue, jonka haluat tarkistaa.

•	Merkkijonot, joita haluat etsiä.

Merkkijonohaun asetukset koostuvat yksinkertaisesti etsittävistä merkkijonoista.

Merkkijonot

Kun napsautat Merkkijonot-painiketta, näytölle avautuu ikkuna jossa voit valita etsittävät merkkijonot:

Tässä ikkunassa on luettelo kaikista määritellyistä merkkijonoista. Ikkunan painikkeilla voit lisätä (+) merkkijonon luetteloon, poistaa merkkijonon luettelosta (-) tai muokata merkkijonoa (*).

Ohjelma etsii vain luettelosta valittuja merkkijonoja. Jos Kaikki-vaihtoehto on valittuna, ohjelma etsii kaikkia luettelossa olevia merkkijonoja riippumatta siitä mitä merkkijonoja on valittuna.


Kuinka virukset poistetaan Panda Antivirus -ohjelmalla
Kuinka virukset poistetaan Panda Antiviruksen avulla

Panda Antivirus -ohjelmassa ei ole erillistä komentoa virusten poistamiseen. Jos taustasuoja tai tarkistus löytää viruksen, ohjelma yrittää poistaa sen (mikäli ohjelman asetukset on valittu niin että se yrittää poistaa löytyneet virukset).

Ohjelman asetuksista voit valita, mitä tehdään tiedostoille, joista virusta ei voi poistaa: tuhotaanko tiedosto vai nimetäänkö se uudelleen.

Virus voi olla joko tiedostossa tai kiintolevyn tai levykkeen käynnistyslohkolla. Poistaminen eri kohteista tehdään hieman eri tavoin. Lisätietoja löydät vastaavista tämän ohjeen kohdista.


Viruksen poistaminen käynnistyslohkolta

Kiintolevy, jonka tiedostojärjestelmä on FAT

Näin poistat viruksen aseman C käynnistyslohkolta:

1.	Sammuta tietokone. Aseta virukseton käynnistyslevyke levykeasemaan ja käynnistä tietokone uudelleen. (Jos aiot suorittaa viruksen poisto-ohjelman CD-levyltä, CD-ROM-aseman ajurit on ladattava käynnistyslevykkeeltä.)

2.	Kun tietokone on käynnistynyt uudelleen, suorita torjuntaohjelman komentoriviversio (Pavcl) seuraavien ohjeiden mukaan:

•	Jos haluat suorittaa Pavcl-ohjelman levykkeeltä, aseta Panda Antivirus for DOS/Windows 3.1x -levyke 1 levykeasemaan ja kirjoita seuraava komento:

PAVCL C: /CLV

•	Jos haluat suorittaa Pavcl-ohjelman CD-levyltä, aseta CD-levy asemaan, siirry CD:n DOSWIN3X-kansioon ja kielikohtaiseen alikansioon ja kirjoita seuraava komento:

PAVCL C: /CLV

Jos jompikumpi ylläolevista komennoista aiheuttaa virheilmoituksen, että valittua asemaa ei löydy, käytä seuraavaa komentoa:

PAVCL /HD0 /CLV

Kiintolevy, jonka tiedostojärjestelmä on NTFS

Jos kiintolevyllä on NTFS-osio, täytyy ennen viruksen poistamista tietää, onko se pääkäynnistyslohkolla vai tavallisella käynnistyslohkolla (vai molemmilla). Jos virus on vain pääkäynnistyslohkolla, voit käyttää samaa menetelmää kuin FAT-osioille.

Jos virus on tavallisella käynnistyslohkolla, käynnistyslohko on korvattava uudella, yleisellä käyninstyslohkolla. Käytä tähän Windows NT:n omia työkaluja.


Viruksen poistaminen tiedostosta

Jos virus löytyy tiedostosta, poista se valitsemalla torjuntaohjelmasta seuraavat asetukset:

•	Valitse Tarkistusasetukset-ikkunassa vaihtoehdot Poista virus ja Automaattinen tarkistus. Valitse Tunnisteet-ikkunassa vaihtoehto Kaikki.

•	Valitse tarkistusikkunassa Asemat-kohdasta ruutu Kaikki. Kun aloitat tarkistuksen, ohjelma puhdistaa saastuneet tiedostot viruksista.


Viruksen poistaminen taustasuojan avulla
Virusten poistaminen taustasuojan avulla

Sentinel-taustasuoja pystyy poistamaan havaitsemansa virukset. Jos Sentinel havaitsee viruksen ja se on asetettu poistamaan löytyneet virukset, se yrittää poistaa viruksen ennen kuin antaa jatkaa tiedoston käsittelyä. Kun virus on poistettu, toiminta jatkuu normaalisti. Sentinel ilmoittaa aina viruksen löytymisestä.


Virustarkistus komentoriviltä

Panda Antivirus -ohjelmaan kuuluu myös komentoriviltä käytettävä Pavcl-torjuntaohjelma. Se havaitsee ja poistaa samat virukset kuin kaikki muutkin Panda Antivirus -ohjelman versiot.

Pavcl on nopea tarkistusohjelma, joka kuluttaa hyvin vähän keskusmuistia. Sen käyttö vaatii tosin komentorivivalitsinten tuntemista. Pavcl on DOS/Windows 3.1x -version levykkeellä 1. CD-levyltä se löytyy DOSWIN3X-kansion kielikohtaisesta alikansiosta.

Pavcl:n valitsimet

Tehtävät

/NOM	Älä tutki muistia.

/NOB	Älä tutki käynnistyslohkoa.

/NOF	Älä tutki tiedostoja.

/ALL	Tutki tietokoneen kaikki levyasemat.

/INVx	Etsi tuntemattomia viruksia asemasta "x".

Esimerkki: /INVa tarkistaa aseman A.

/CLV	Poista löytyneet virukset.

/LIS	Näytä lista ohjelman tuntemista viruksista.

/HEU	Käytä heuristista tarkistusta.

/CMP	Tutki pakatut tiedostot.

/CDR	Näytä Pavcl-ohjelman lopetuskoodi suorituksen jälkeen.

/SAV	Tallenna valitsimet tiedostoon. Tallennettuja valitsimia käytetään seuraavalla käyttökerralla senhetkisten valitsinten lisäksi.

/IB+	Lisää käynnistyslohkolle sisäinen rokote.

/IB-	Poista käynnistyslohkon sisäinen rokote.

/IB*	Varmenna käynnistyslohkon sisäinen rokote.

/EB+	Lisää käynnistyslohkolle ulkoinen rokote.

/EB-	Poista käynnistyslohkon ulkoinen rokote.

/EB*	Varmenna käynnistyslohkon ulkoinen rokote.

/IF+	Lisää tiedostoon sisäinen rokote.

/IF-	Poista tiedoston sisäinen rokote.

/IF*	Varmenna tiedoston sisäinen rokote.

/EF+	Lisää tiedostoon ulkoinen rokote.

/EF-	Poista tiedoston ulkoinen rokote.

/EF*	Varmenna tiedoston ulkoinen rokote.

/B+	Lisää käynnistyslohkolle sisäinen ja ulkoinen rokote.

/B-	Poista käynnistyslohkon sisäinen ja ulkoinen rokote.

/B*	Varmenna käynnistyslohkon sisäinen ja ulkoinen rokote.

/F+	Lisää tiedostoon sisäinen ja ulkoinen rokote.

/F-	Poista tiedoston sisäinen ja ulkoinen rokote.

/F*	Varmenna tiedoston sisäinen ja ulkoinen rokote.

Muut valitsimet

/NSB	Älä tutki sisäkkäisiä alikansioita.

/PTH	Tutki DOSin PATH-muuttujassa luetellut kansiot.

/ISO	Käytä eristystä.

/NOS	Älä käytä merkkiääniä.

/AEX	Tutki kaikki tiedostot riippumatta niiden tunnisteista.

/AUT	Etsi viruksia automaattisesti, kysymättä käyttäjältä ohjeita.

/OVR	Kirjoita tiedostojen päälle ennen niiden tuhoamista.

/NOR	Älä luo tulostiedostoa.

/DEL	Tuhoa virustartunnan saaneet tiedostot, vaikka virus pystyttäisiinkin poistamaan.

/LOC	Tutki kaikki paikalliset levyasemat.

/NBR	Etsintäprosessia ei voi keskeyttää.

/ITW	Pavcl etsii vain In The Wild -ryhmän viruksia. Tätä valitsinta tulisi käyttää vain erikoistilanteissa.

Voit käyttää myös valitsinta “/?” nähdäksesi ruudulla luettelon kaikista mahdollisista valitsimista ja Pavcl-ohjelman mahdollisista käyttökielistä.

Jos et määrittele muita tehtäviä, näitä asetuksia käytetään:

•	Tutki muisti.

•	Tutki käynnistyslohko.

•	Tutki tiedostot.

Jos et määrittele muita lisäasetuksia, näitä asetuksia käytetään:

•	Tutki alikansiot.

•	Älä poista löytyneitä viruksia.

•	Käytä äänimerkkejä.

•	Tutki vain tiedostot, joilla on ohjelmatiedoston tunniste.

•	Tallenna tulokset tulostiedostoon.

Valitsimet /?, /LIS ja /INVx sulkevat muut valitsimet pois, eli kun käytät jotakin näistä, et voi määritellä muita valitsimia. Kun valittu tehtävä on suoritettu, ohjelma sulkeutuu ja palaa DOS-tilaan. Tarkistettava kohde määritellään tavalliseen DOS-tapaan:

[Asema:][Polku][Tiedosto]


Tulosraportti

Ohjelman suorittamien toimintojen tulokset tallentuvat erityiseen raporttiin. Sieltä näet myös tiedot virushavainnoista.

Myös edellisten käyttökertojen tiedot jäävät raporttiin, joten voit milloin tahansa tarkastella aiempia tapahtumia.

Kaikista toiminnoista tallennetaan seuraavat tiedot:

•	Päivämäärä ja kellonaika.

•	Toiminnon tyyppi.

•	Alue, johon toiminto kohdistui.

•	Tarkistettujen tiedostojen lukumäärä.

•	Kaikki virushavaintoihin liittyvät tapahtumat.

Jotta ohjelma tallentaisi tiedot raporttiin, valitse Tarkistusasetukset-ikkunassa vaihtoehto Tallenna tulokset.

Voit myös tulostaa raportin sisällön, jotta sitä olisi helpompi tarkastella. Jos raportti kasvaa liian suureksi, voit tyhjentää sen.


Virusluettelo

Virusluettelossa ovat tunnetuimpien Panda Antivirus -ohjelman havaitsemien virusten nimet. Luettelosta näkyy myös viruksen koko.

Luettelon alta näet, montako virusta ohjelma kykenee tunnistamaan. Virustietojen päiväyksestä näet, kuinka tuoreet ohjelman käyttämät virustiedot ovat. Jos tiedot ovat kovin vanhat, ne kannattaa päivittää.

Ikkunassa olevaan tekstiruutuun voit kirjoittaa sen viruksen nimen alkuosan, josta haluat lisätietoja. Luettelo siirtyy automaattisesti lähinnä vastaavaan kohtaan. Luettelo on aakkosjärjestyksessä, joten etsiminen käy myös selaamalla sitä.

Kun valitset luettelosta jonkin viruksen ja napsautat Tiedot-painiketta, näytölle avautuu ikkuna josta näet tarkempia tietoja viruksesta. Viruksesta kerrotaan seuraavat tiedot:

•	Nimi.

•	Alkuperä.

•	Koko.

•	Alias-nimi.

•	Ensimmäisen havainnon päivämäärä.

•	Onko virus mahdollista poistaa.

•	Tietokoneen alueet, jotka virus voi saastuttaa.

•	Viruksen ominaisuudet.

Alla on luettelo erilaisista mahdollisista viruksen ominaisuuksista:

•	Muistinvarainen: Kun virus suoritetaan, se jättää pienen osan itsestään tietokoneen keskusmuistiin. Ollessaan keskusmuistissa virus pystyy leviämään.

•	Piilovirus: Jotkin muistinvaraiset virukset käyttävät tätä tekniikkaa. Piilovirus kätkee itsensä niin, että sen tiedostoihin tekemät muutokset jäävät huomaamatta. Kun käyttäjä tarkastelee saastuneen tiedoston ominaisuuksia, muistinvaraisena oleva virus nappaa tiedostonkäsittelykomennot itselleen ja näyttää käyttäjälle tiedoston tiedot sellaisina kuin ne olivat ennen virustartuntaa.

•	Salaava: Salaavat virukset kykenevät salakirjoittamaan itsensä eri tavalla jokaisella tarttumiskerralla. Tämän vuoksi virusta ei ole mahdollista etsiä tietyn merkkijonon perusteella.

•	Ylikirjoittava: Tällaiset virukset voivat olla myös muistinvaraisia. Ne kirjoittavat saastuttamansa tiedoston päälle, niin että saastuneista tiedostoista tulee käyttökelvottomia. Tartunnan saaneen tiedoston koko ei muutu, ellei virus ole tiedostoa suurempi. Ainoa tapa poistaa tällainen virus on tuhota saastunut tiedosto ja korvata se puhtaalla varmuuskopiolla.

•	Polymorfinen: Polymorfiset eli monimuotoiset virukset ovat salaavien virusten kehittyneempiä versioita. Polymorfiset virukset kykenevät muuttamaan salausmenetelmäänsä ja luomaan näin uusia virussukupolvia. Tällä tavoin mikään viruksen osa ei säily muuttumattomana.


Ohjelman käyttäminen

Panda Antivirus for Windows NT on helppokäyttöinen ohjelma. Tärkeimmät toiminnot ovat käytettävissä suoraan pääikkunan painikeriviltä käsin.

Ikkunan painikkeita napsauttamalla käytät ohjelman eri osia. Löydät lisätietoja kustakin toiminnosta tämän ohjeen muista aiheista.